23.2.2023 г.
BG
Официален вестник на Европейския съюз
L 58/1427 КОМИСИЯ ПИЛОТНИ ПРОЕКТИ
ГЛАВА PP 02 — ЕВРОПЕЙСКИ СТРАТЕГИЧЕСКИ ИНВЕСТИЦИИ (продължение) PP 02 23
(продължение)
PP 02 23 06
(продължение) Превозите на радиоактивни отпадъци към общо съоръжение за погребване на равнището на Съюза ще бъдат предмет на правилата, определени в глава 2 от Директива 2006/117/Евратом, която се отнася до „вътреобщностните превози“.
Трябва също така да се подчертае, че Комисията създаде експертна група по финансовите аспекти на ядрения резерв, включително съоръжението за дълбоко геоложко погребване, която да подпомага Комисията при оценката на разходите, финансирането и осигуряването на средства на тези съоръжения.
Дейностите по работната програма на тази експертна група следва да се разглеждат като допълващи някои от дейностите, предложени в рамките на този проект.
Докато погребването на радиоактивни отпадъци в друга държава членка е разрешено, в член 4, параграф 1 от Директива 2011/70/Евратом се посочва, че всяка държава членка носи крайната отговорност за управлението на отработеното гориво и радиоактивните отпадъци, генерирани в нея.
Възможността за погребване на радиоактивни отпадъци в друга държава членка е уредена в член 4, параграф 4 от Директива 2011/70/Евратом, който гласи следното: „Радиоактивните отпадъци се погребват в държавата членка, в която са генерирани, освен ако по време на изпращането между съответната държава членка и друга държава членка или трета държава не е влязло в сила споразумение [...] за използване на съоръжение за погребване в една от тях“.
След това тези споразумения следва да бъдат включени в националната програма, както се предвижда в член 12, параграф 1, буква к), съгласно който „в тези програми са включени [...] к) ако има такова(ива), споразумението(ята), сключено(и) [...]“.
Същевременно държавите членки се насърчават да планират дългосрочно и да включат дълбоки геоложки хранилища за ядрени отпадъци в съответните си национални планове.
Към днешна дата нито една държава по света не разполага с дълбоко геоложко хранилище за отработено ядрено гориво в експлоатация.
Понастоящем само Финландия изгражда едно и само Швеция и Франция имат реалистични планове да разполагат с дълбоки геоложки хранилища за отпадъци в началото на следващото десетилетие след 2030 г.
Останалите държави членки все още нямат такива концепции, поради което ще са необходими десетилетия за реализирането на техни евентуални бъдещи проекти.
Френските проектни планове обаче вземат предвид само капацитета за обезвреждане на всички френски радиоактивни отпадъци, които съществуват или са планирани понастоящем.
Въпреки че атомните електроцентрали са най-очевидният източник, те със сигурност не са единственият източник на радиоактивни отпадъци.
Промишлеността, болниците и медицинските изделия, научноизследователските центрове и университетите — всички те произвеждат радиоактивни отпадъци.
Всички държави членки, независимо дали имат ядрена енергия в своя енергиен микс или не, произвеждат и трябва да се справят с някакъв вид радиоактивни отпадъци.
Считаме, че огромните финансови и инженерни усилия, които са необходими в допълнение към изключително дългите периоди на изграждане, правят дублирането на различни дълбоки геоложки хранилища, разпръснати из целия Съюз, изключително неефективно.
Поради това предлагаме стартирането, в сътрудничество с ГД „Енергетика“, на пилотен проект (ПП) и, ако е успешно, евентуално продължаване чрез подготвително действие (ПД).
Този процес би могъл да бъде под формата на проучване за осъществимост на дълбоко геоложко хранилище за ядрени отпадъци с общо европейско използване, извършено например, но не само, от Технологичната платформа за прилагане на геоложко погребване на радиоактивни отпадъци (IGD-TP).
Познанията, натрупани от IGD-TP, ще бъдат от важно значение.
Целта на това проучване ще бъде да се даде възможност на създателите на политики да преценят въз основа на наличните данни дали от техническа, финансова и от гледна точка на цялостната ефективност обединяването на европейските ресурси с цел справяне с радиоактивните отпадъци има смисъл и да определят дали е необходимо преразглеждане на действащото законодателство, за да се даде възможност за такъв съвместен европейски подход към управлението на радиоактивните отпадъци.